A SZOFTVER HASZNÁLATBA VÉTELE ELŐTT OLVASSA EL FIGYELMESEN: A jelen végfelhasználói licencszerződés („EULA) jogi megállapodás (a) Ön (mint természetes vagy jogi személy) és (b) a Hewlett-Packard Company („HP) között a jelen EULA kíséretében kapott szoftvertermék („Szoftver) használatának tárgyában. Jelen Végfelhasználói licencszerződés nem érvényes, ha Ön és a HP, illetve Ön és a HP szoftvert szolgáltató beszállítói között külön licencszerződés van érvényben, beleértve az online dokumentációkban szereplő licencszerződéseket is. A „Szoftver kifejezés alatt értendők (i) a szoftverhez társuló adathordozók, (ii) a felhasználói útmutató és egyéb nyomtatott anyagok, valamint (iii) az „online vagy elektronikus dokumentáció (gyűjtőnéven a „Felhasználói dokumentáció) is.

 

A SZOFTVERTERMÉKRE VONATKOZÓ JOGOK BIZTOSÍTÁSÁNAK AZ A FELTÉTELE, HOGY ÖN A JELEN LICENCSZERZŐDÉS MINDEN RENDELKEZÉSÉT ÉS KIKÖTÉSÉT ELFOGADJA. A SZOFTVERTERMÉK TELEPÍTÉSÉVEL, MÁSOLÁSÁVAL, LETÖLTÉSÉVEL VAGY EGYÉB MÓDON TÖRTÉNŐ HASZNÁLATÁVAL ELFOGADJA, HOGY A VÉGFELHASZNÁLÓI LICENCSZERZŐDÉS FELTÉTELEI ÖNRE KÖTELEZŐ ÉRVÉNYŰEK. HA ÖN NEM ÉRT EGYET A FELTÉTELEKKEL, NE TELEPÍTSE, NE TÖLTSE LE, ÉS MÁS MÓDON SE HASZNÁLJA A SZOFTVERTERMÉKET. HA MEGVÁSÁROLTA A SZOFTVERT, DE NEM ÉRT EGYET A LICENCSZERZŐDÉSSEL, A TELJES VÉTELÁR VISSZATÉRÍTÉSE ÉRDEKÉBEN JUTTASSA VISSZA A SZOFTVERT TIZENNÉGY NAPON BELÜL ARRA A HELYRE, AHOL BESZEREZTE. HA A SZOFTVER EGY MÁSIK HP TERMÉKRE VAN TELEPÍTVE, VAGY AZZAL EGYÜTT SZEREZTE BE, A TELJES, MÉG NEM HASZNÁLT TERMÉKET IS VISSZAJUTTATHATJA.

1. KÜLSŐ GYÁRTÓK SZOFTVEREI. A szoftver a HP saját tulajdonú szoftvertermékei („HP szoftver) mellett tartalmazhat külső fél által gyártott, licenccel rendelkező szoftvertermékeket is („Külső fél által gyártott szoftver és „Külső fél licence). A Külső fél által gyártott szoftvereket a megfelelő Külső fél licence feltételei alapján bocsátjuk az Ön rendelkezésére. A Külső fél licence általában egy licencfájlban (pl. license.txt) vagy egy „olvass el fájlban (pl. readme.txt) található meg. Ha nem találja a Külső fél licencét, lépjen kapcsolatba a HP támogatási szolgálatával. Ha a Külső fél licence olyan licenceket tartalmaz, melyek a forráskód elérhetőségét biztosítják (például a GNU általános nyilvános licence), és a megfelelő forráskód nem található meg a szoftverben, akkor a HP webhelyének (hp.com) terméktámogatási oldalain olvashat bővebben a forráskód beszerzésének módjáról.

2. LICENCJOGOK. Amennyiben Ön betartja a jelen Végfelhasználói licencszerződés valamennyi feltételét és előírását, akkor a HP az alábbi jogokat biztosítja Önnek:

a. Használati jog. A HP engedélyezi Önnek a szoftver egy példányának használatát. A „használat azt jelenti, hogy telepítheti, másolhatja, tárolhatja, betöltheti és végrehajthatja a szoftverkódot, megtekintheti a program megjelenített tartalmát, és egyéb módokon igénybe veheti a HP szoftver szolgáltatásait. A HP szoftver módosítása, illetve az engedélyezésre és ellenőrzésre vonatkozó szolgáltatások kikapcsolása tilos. Ha ezt a szoftvert a HP egy képalkotási vagy nyomtatási termékhez bocsátotta rendelkezésére (például ha a szoftver egy nyomtatóillesztő-program, firmware vagy bővítmény), akkor a HP szoftvert csak ehhez a termékhez („HP termék) használhatja fel. A Felhasználói dokumentáció további korlátozásokat tartalmazhat a használatra vonatkozóan. A HP szoftver összetevőit a használat jogcíme alatt nem különítheti el a szoftvertől. Ön nem jogosult a HP szoftver terjesztésére.

b. Másolási jog. A másolási jog azt jelenti, hogy archiválás vagy biztonsági mentés céljából másolatokat készíthet a HP szoftverről, feltéve, hogy minden másolt példány tartalmazza a HP szoftver szerzői jogi adatait, és a másolatok csak biztonsági másodpéldányként kerülnek felhasználásra.

3. FRISSÍTÉSEK. A HP által frissítésként, verziófrissítésként vagy kiegészítőként (gyűjtőnéven „Frissítés) biztosított HP szoftver használatához előbb az eredeti, a HP által a Frissítés hatókörébe sorolt HP szoftver licencével kell rendelkeznie. Amennyiben a Frissítés a HP szoftvert vagy annak használati jogát bármilyen mértékben hatálytalanítja, a HP szoftver használati joga az adott mértékben korlátozódik. Ez a Végfelhasználói licencszerződés minden Frissítésre érvényes, hacsak a HP a Frissítéshez más feltételeket nem szab meg. Ha jelen Végfelhasználói licencszerződés és az új feltételek között ellentmondás van, az új feltételek tekintendők mérvadónak.

4. ÁTRUHÁZÁS.

a. Átruházási jog. A HP Szoftvert első felhasználója egyetlen alkalommal átruházhatja egy másik végfelhasználó számára. Az átruházásnak ki kell terjednie minden összetevőre, adathordozóra és felhasználói dokumentációra, továbbá a jelen licencszerződésre, valamint az Eredetiséget igazoló tanúsítványra, amennyiben tartozik ilyen a termékhez. Az átruházás nem valósulhat meg közvetett módon, például küldemény révén. Az átruházás előtt a szoftverátruházás kedvezményezett végfelhasználójának el kell fogadnia jelen Végfelhasználói licencszerződés feltételeit. A HP szoftver átruházásának pillanatában az eredeti felhasználó licencjoga automatikusan megszűnik.

b. Korlátozások. A HP szoftver nem bérelhető, nem adható bérbe, nem kölcsönözhető és nem használható kereskedelmi céllal időosztásos vagy bérirodai környezetben. A HP szoftver és licence nem adható tovább és nem ruházható át, kivéve a jelen Végfelhasználói licencszerződésben kifejezetten engedélyezett esetben.

5. TULAJDONOSI JOGOK. A Szoftver és a Felhasználói dokumentáció minden szellemi tulajdonjoga a HP vagy beszállítói tulajdonát képezi, és ezeket a jogokat a törvény védi, többek között a szerzői jogra, kereskedelmi titokra, szabadalmi jogra és védjegyekre vonatkozó rendelkezések formájában. A Szoftvertermékről semmiféle termékazonosítót, szerzői jogi információt vagy tulajdonjogi korlátozásról tájékoztató közleményt nem szabad eltávolítani.

6. KÓDVISSZAFEJTÉSRE VONATKOZÓ KORLÁTOZÁSOK. A HP szoftvert nem fordíthatja és nem fejtheti vissza, továbbá nem elemezheti belső felépítését, kivéve, akkor és csak olyan mértékben, ahogy az alkalmazandó jogszabályok e korlátozással ellentétben azt kifejezetten megengedik.

7. ADATFELHASZNÁLÁSHOZ VALÓ HOZZÁJÁRULÁS. Ön beleegyezik abba, hogy a HP és leányvállalatai összegyűjtsék és felhasználják az (i) Ön szoftverhasználatával vagy termékhasználatával kapcsolatosan, vagy (ii) a Szoftverhez, illetve a HP termékhez kapcsolódóan Önnek nyújtott terméktámogatás során megszerzett technikai adatokat. Minden ilyen adatot a HP adatvédelmi irányelvei alapján kezelünk. A HP ezeket az adatokat kizárólag termékei fejlesztésére használhatja, valamint arra, hogy testreszabott szolgáltatásokat vagy technológiákat nyújtson Önnek, és csak az ennek megfelelő mértékben fedheti fel az adatokat oly módon, hogy azokból Ön személyesen azonosítható legyen.

8. A FELELŐSSÉG KORLÁTOZÁSA. A HP-nak és beszállítóinak a jelen Végfelhasználói licencszerződés bármely rendelkezése alapján fennálló teljes felelőssége minden esetben az Ön által a Termékért ténylegesen kifizetett összeg erejéig, illetve 5 USD összegig korlátozott (a kettő közül a nagyobb alkalmazandó). A HP ÉS BESZÁLLÍTÓI AZ ALKALMAZANDÓ JOG ÁLTAL MEGENGEDETT LEGNAGYOBB MÉRTÉKBEN KIZÁRJÁK FELELŐSSÉGÜKET VALAMENNYI SPECIÁLIS, ESETI, KÖZVETETT VAGY KÖVETKEZMÉNYES KÁRÉRT (IDEÉRTVE TÖBBEK KÖZÖTT AZ ÜZLETI HASZON ELMARADÁSÁBÓL, AZ ÜZLETI TEVÉKENYSÉG FÉLBESZAKADÁSÁBÓL, A SZEMÉLYI SÉRÜLÉSBŐL VAGY AZ ÜZLETI INFORMÁCIÓ ELVESZTÉSÉBŐL SZÁRMAZÓ KÁROKAT ÉS EGYÉB VAGYONI HÁTRÁNYT), AMELY A TERMÉK HASZNÁLATÁBÓL VAGY HASZNÁLHATATLANSÁGÁBÓL ERED, MÉG AKKOR IS, HA A HP-T VAGY BÁRMELY BESZÁLLÍTÓJÁT AZ ILYEN KÁROK BEKÖVETKEZÉSÉNEK LEHETŐSÉGÉRŐL TÁJÉKOZTATTÁK, ÉS HA A FENTI KÁRTÉRÍTÉS A ADOTT HELYZETBEN NEM BIZONYUL MEGFELELŐNEK. Egyes államok, illetve jogi környezetek nem teszik lehetővé a véletlen vagy járulékos károk kizárását vagy korlátozását, ezért előfordulhat, hogy a fenti kikötések Önre nem teljes mértékben vonatkoznak.

9. AMERIKAI KORMÁNYZATI MEGRENDELŐK. A szoftver fejlesztése teljes egészében magánberuházás. Minden Szoftver kereskedelmi számítógépszoftvernek minősül a megfelelő akvizíciós szabályozások tekintetében. Ennek megfelelően, az US FAR 48 CFR 12.212 és a DFAR 48 CFR 227.7202 rendelkezések szellemében a Szoftver az Amerikai Egyesült Államok kormánya vagy annak beszállítója által történő használata, duplikálása és közzététele kizárólag jelen Végfelhasználói licencszerződésben foglaltak szabályozása alá esik, kivéve azon szabályozásokat, amelyek ellentmondanak a megfelelő kötelező érvényű szövetségi törvényeknek.

10. AZ ÁRUKIVITELI JOGSZABÁLYOK BETARTÁSA. Önnek kötelessége betartani minden olyan törvényt, szabályt és rendelkezést, amely (i) a Szoftver exportjára és importjára vonatkozik, vagy (ii) korlátozza a szoftver felhasználását, beleértve a nukleáris, kémiai és biológiai fegyverek terjedésének megakadályozását célzó korlátozásokat is.

11. JOGOK FENNTARTÁSA. A HP és szállítói fenntartják az összes, a jelen licencszerződésben kifejezetten nem garantált jogot.

© 2009 Hewlett-Packard Development Company, L.P.

Rev. 04/09